Odense Adresse-Contoirs Efterretninger, 1816-10-08
Offentlige Foranstaltninger. Efterat Bye= og Raadstueskriver Lange i Odense, i sidstafvigte Foraar, var død, indgav Gouvernøren over Fyens Stift, Hs. Høihed, Prinds Christian Frederik, et Forslag, om at benytte den. Leilighed, denne og flere Omstændigheder frembøde til at iværksætte adskillige Forandringer ved Odense Byes, og tildeels ved den tilgrændsende Landjurisdiction, hvorved deels større Kraft og Virksomhed kunde indføres i Bestyrelsen, af Byens Anliggender, end der hidtil i samme havde kunnet, finde Sted, og deels en mere hensigtsmæssig Jnddeeling af Landjurisdictionen end den nærværende, kunde bevirkes, saa at det kunde blive mueligt at bestride Retspleien og de administrative Forretninger med vedbørlig Hurtighed; Herredsfogden i Vinding, Bjerge og Aasum Herreder, Landsdommer og Dr. juris Baden, anholdt nemlig om allernaadigst at forundes bemeldte Skriver-Embede, for, i denne Stilling, at vinde meere Tid til literære Sysler, end hans hidtilværende Embede, som Dommer og Øvrighed i en særdeles udstrakt og folkerig Jurisdiction, gav ham; ligeledes ansøgte under Forhandlingerne angaaende denne Gjenstand, saavel Borgmester og Byefoged i Odense, Cancellieraad Lindved, som Byeskriver i Nyborg, samt Herredsskriver i Vinding, Bjerge og Aasum Herreder, Regimentsqvarteermester Wolck, der begge ere aldrende og meget svagelige Mænd, om, med Pension, at entlediges fra de dem anbetroede Embeder. Under Forudsætning af, at alle fornævnte Ansøgninger, der sagdes grundede paa billighed, vandt allernaadigst Bønhørelse, bleve følgende Forandringer bragte i Forslag, saavel af Hs. Høihed, der desangaaende havde indhentet vedkommende Amtmænds Betænkninger, som af Cancelliet. - Hvad Odense Bye angaaer, kunde der bevirkes en hensigtsmæssigere Organisation af sammes Magistratur. Denne havde indtil for faa Aar siden bestaaet. af en Borgmester, der tillige var Byefoged, og, som Følge deraf, Politiemester, tvende Raadmænd, og en Bye og Raadstueskriver; men, ifølge allerhøieste Resolutioner, af 29 Decbr. 1809 og 22 Juni 1813, bleve de 2de Raadmændsposter inddragne, og deres Forretninger og Jndkomster tillagtes Borgemesteren. Dette var fornemlig blevet bevirket ved den Betragtning, at disse Embeder, som der dengang ikke var Leilighed til at samle med andre, vare saa ringe, at det ei kunde ventes, dertil at erholde duelige Mænd, som med Jver og Nidkjerhed vilde røgte dem, og, ligesom det under saadanne Omstændigheder maatte foretrækkes, at overlade Enebestyrelsen af Magistraturen til Borgemesteren, saaledes vandtes og derved, at denne Embedsmand erholdt nogen Forbedring i sine Kaar, hvortil han, da Aucaltionsvæsenet var skilt fra hans Embede, og forbeholdt den forrige Borgemester og Byefoged, Justitsraad Bendz, ved dennes allernaadigste Entledigelse i Aaret 1797, var høist trængende. Erfaring viste imidlertid, at de samtlige Magistrats Forretninger, i Forbindelse med Byefoged- og det dertil hørende Politiemester=Embedes Bestridelse, i en Bye, af den Størrelse og Folkemængde som Odense, høist vanskeligen kunde overkommes af een Embedsmand, selv af den kraftfuldeste og dristigste, og, ligesom derfor en Adskillelse af Byefoged- og Politiemester-Embedet fra Borgemester Embedet, maatte ansees meget gavnlig for Byen, saaledes syntes det og nyttigt og passende, da Odense er en af Rigets største Stæder, at de nedlagte Raadmænds-Embeder igjen oprettedes, naar deres Kaar kunde blive saadanne, at de Embedsmænd, som dertil allernaadigst maatte blive beskikkede, med Jver kunde opofre sig til Byens Bedste. Hs. Høihed Gouvernøren, saavelsom Cancelliet, holdt desaarsaglefor, at Fordelingen af Embederne i Odense, under ovenanførte Forudsætninger, kunde skee saaledes: 1) at Borgemester-Embedet forbandtes med Auctions=Directeur-Embedet, ) hvilket strax kunde iværksættes, da den nærværende Auctionsdirectør, Justitsraad Bendz, fandtes villig til igjen at overtage Borgmester=Embedet, fra hvilket han, som ovenmeldt, forhen, under dette Embedes Forbindelse med Byefoged- og Politiemmester=Embedet, havde søgt og erholdt allernaadigst Entledigelse, med Forbehold, for sin Levetid, af Auctions-Directeur=Tjenesteen; 2) at Byefoged- og Politiemester, samt første Raadmands-Embede, blev overdraget en Embedsmand, i Forbindelse med det Landembede, hvorom herefter vil blive Tale, dog at han, i Betragtning af sine andre Forretninger, fritoges for alt Regnskabsvæsen, som Raadmand, og det derimod blot paalagdes ham, at deeltage i Magistratens administrative Forretninger og Deliberatione ; 3) at den Embedsmand, der ansættes som Bye= og Raadstueskriver, tillige blev beskikket til anden Raadmand, og at det i Særdeleshed blev paalagt ham, i denne Egenskab, at deeltage i, og paa eget Ansvar, efter nærmere Fordeling, udføre visse bestemte af Magistratens Forretninger; at Bye= og Raadstueskriveren, hvis Embede desuden maa ansees for een af de bedste Justitsbetjenninger, ikke skuldet nyde nogen Godtgjørelse for de ham som Raadmand paaliggende Forretninger, hvorimod Byefogden, hvis Embede, selv med det Landembede, som dermed foresloges annecteret, var langt ringere, kunde oppebære de Jndtægter, som forhen tilfløde begge Raadmændene, men siden disse Embeders Nedlæggelse vare tillagte Borgemesteren.